**ՀԻՄՆԱՎՈՐՈՒՄ**

**«ՀՅՈՒՍԻՍ-ՀԱՐԱՎ ՃԱՆԱՊԱՐՀԱՅԻՆ ՄԻՋԱՆՑՔԻ ՆԵՐԴՐՈՒՄԱՅԻՆ ԾՐԱԳԻՐ-ԾՐԱԳԻՐ 2-Ի ՇՐՋԱՆԱԿՆԵՐՈՒՄ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԱԳԱԾՈՏՆԻ ՄԱՐԶԻ ՎԱՐՉԱԿԱՆ ՍԱՀՄԱՆՆԵՐՈՒՄ ԳՏՆՎՈՂ ՈՐՈՇ ՏԱՐԱԾՔՆԵՐԻ ՆԿԱՏՄԱՄԲ ՀԱՆՐՈՒԹՅԱՆ ԳԵՐԱԿԱ ՇԱՀ ՃԱՆԱՉԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

**Իրավական ակտի ընդունման անհրաժեշտությունը.**

**Նախագծի նպատակն է Հյուսիս-հարավ ճանապարհային միջանցքի ներդրումային ծրագիր- Ծրագիր 2-ի** շրջանակներում **դեպի վերակառուցվող** Մ 1, Երևան – Գյումրի – Վրաստանի սահման միջպետական նշանակության ավտոմոբիլային ճանապարհի Աշտարակ-Թալին կմ 37+545 – կմ 71+435 (34 կմ) հատվածի **երկայնքով գտնվող հողամասեր մոտեցումներ ապահովելու, ինչպես նաև վերակառուցվող ճանապարհի** կմ 41+300 հատվածում դեպի Նոր Եդեսիա համայնք մուտք ապահովելու նպատակով փախհատում կառուցելու համար **մի շարք տարածքներ հանրության գերակա շահ ճանաչելը։**

**Կարգավորման հարաբերությունների ներկա վիճակը և առկա խնդիրները**

Հյուսիս-հարավ ճանապարհային միջանցքի ներդրումային ծրագիր-Ծրագիր 2-ի շրջանակներում Ասիական զարգացման բանկի աջակցությամբ իրականացվում են Մ 1, Երևան-Գյումրի-Վրաստանի սահման միջպետական նշանակության ավտոմոբիլային ճանապարհի Աշտարակ-Թալին շուրջ 42 կմ հատվածի վերակառուցման աշխատանքներ։

Աշտարակ-Թալին ճանապարհահատվածի վերակառուցման համար անհրաժեշտ տարածքներն արդեն իսկ հիմնականում օտարվել են։

Սակայն ճանապարհահատվածի վերակառուցման արդյունքում դեպի ճանապարհի երկայնքով գտվող մի շարք հողամասեր մուտքերը/ ելքերը փակվել են։

Բացի այդ՝ դեպի Նոր Եդեսիա համայնք մուտքերն ապահովելու համար վերակառուցվող ճանապարհի կմ 41+300 հատվածում փախհատում կառուցելու անհրաժեշտություն է առաջացել։

Նշվածի իրագործումը հնարավոր չէ առանց սույն նախագծում ներառված տարածքների օտարման։

Հիմք ընդունելով վերոգրյալը՝ նախագծով առաջարկվում է ՀՀ Արագածոտնի մարզի Թալին համայնքի Թալին, Եղնիկ, Կաթնաղբյուր, Դավթաշեն, Վերին Սասնաշեն, Ներքին Սասնաշեն, Ներքին Բազմաբերդ, Կաքավաձոր բնակավայրերի, Աշտարակ համայնքի Արուճ, Կոշ, Ուջան բնակավայրի, Շամիրամ համայնքի Շամիրամ բնակավայրի տարածքում գտնվող ընդհանուրը 348 միավոր հողամասերի՝ վերակառուցվող ճանապարհի օտարման գոտու սահմաններում գտնվող տարածքները ճանաչել հանրության գերակ շահ՝ **ապահովելով** շրջակա միջավայրի պահպանությունը։

 Oտարվող սեփականության ձեռքբերողը Հայաստանի Հանրապետությունն է, որի անունից հանդես է կգա Ծրագիրն իրականացնող կազմակերպությունը՝ «Ճանապարհային դեպարտամենտ» հիմնադրամը։

Օտարման գործընթացը սկսելու վերջնաժամկետն առաջարկվում է սահմանել 2023 թվականի նոյեմբերի 1-ը։

**Լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին.**

Նախագիծը ՀՀ 2022 թվականի պետական բյուջեի եկամուտներում և ծախսերում փոփոխություններ չի առաջացնում:

**Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.**

ՀՀ կառավարության 2021-2026թթ. ծրագրի3-րդ բաժնի 3․2 կետի համաձայն՝ ճանապարհաշինության բնագավառում ՀՀ կառավարության ռազմավարական խնդիրներից են՝ Հյուսիս-հարավ ճանապարհային միջանցքի Տրանշ 2 (Աշտարակ – Թալին, ընդհանուր երկարությունը՝ շուրջ 42 կմ ճանապարհահատվածի վերակառուցումը:

 **Նախագծի ընդունման ակնկալվող արդյունքը**

Նախագծի ընդունման արդյունքում օրենքով սահմանված կարգով՝ նախնական համարժեք փոխհատուցմամբ կօտարվեն դեպի ազդակիր հողամասեր մոտեցումներ ապահովելու համար անհրաժեշտ տարածքները՝ ապահովելով ազդակիր համայնքների բնականոն կենսագործունեությունը։